**Kommissorium for Udvalget vedr. Transfusions- og Transplantationsoverførbare Infektioner under DSKI
Kortnavn: Smitteudvalget**

## ****Fagområde****

Infektioner der kan overføres via Substances of Human Origin (SoHO).

## Organisering

Udvalget konstituerer sig med en formand. Medlemmer udpeges med et medlem per region (vælges regionalt). Yderligere medlemmer kan tilvælges, såfremt et enigt udvalg kan godkende medlemmet. Smitteudvalget refererer til DSKI’s bestyrelse.

## Mødestruktur og arbejdsform

Der afholdes 6-10 telefonmøder årligt og evt. fysisk møde.

* Før møderne udsendes forslag til dagsorden af udvalgets formand. Alle medlemmer kan melde yderligere punkter ind.
* Til møderne diskuteres aktuelle smitterisici og der udarbejdes anbefalinger til forelæggelse for DSKI’s bestyrelse eller til TMS Udvalg.
* Opgaver kan efter enighed uddelegeres til enkelte medlemmer.

## ****Opgaver og ansvar****

At overvåge forekomst af infektioner blandt blod- og vævsdonorer.
At vurdere risici for at overføre smitte til recipienter af blod og væv.
At udarbejde anbefalinger til minimering af smitteoverførsel med blod og væv.
At besvare spørgsmål vedr. smitteoverførsel med blod og væv fra eksempelvis DSKI’s bestyrelse, TMS Udvalg eller Bloddonorerne i Danmark.
At medvirke til epidemiologisk overvågning af infektioner.
At deltage i eller iværksætte forskningsprojekter omkring infektioner blandt bloddonorer.
At medvirke til rådgivning ved diagnostisk brug af smittemarkører hørende Klinisk Immunologi.
At understøtte undervisning i Infektioner der kan overføres via SoHO.

Guidelines udgående fra Udvalget vedr. Transfusionsoverførbare Infektioner er i overensstemmelse med flg. lovgrundlag/rekommandationer:

* Bekendtgørelse om sikkerhed i forbindelse med bloddonation
* Vejledning om sikkerhed i forbindelse med bloddonation
* Bekendtgørelse om humane væv og celler
* Retningslinjer udarbejdet af European Centre for Disease Prevention and Control (ECDC)

## ****Leverancer****

Anbefalinger udarbejdes efter behov og videresendes til DSKI’s bestyrelse eller TMS-referencegruppe. Der udarbejdes en årlig rapport over aktiviteterne i udvalget i forbindelse med DSKI årsmøde. Udarbejdelse af undervisningsmateriale til Specialespecifikt kursus i Klinisk Immunologi.